Lisäpöytäkirja sairaaloihin ja muihin lääketieteellisiin laitoksiin diagnoosi- ja hoitotarkoituksiin maksuttomana lainana tuotavien lääketieteellisten, kirurgisten ja laboratoriotarvikkeiden väliaikaista tullitonta maahantuontia koskevaan sopimukseen



Virallinen lehti nro L 131 , 17/05/1986 s. 0050 - 0050

Suomenk. erityispainos Alue 2 Nide 4 s. 0119

Ruotsink. erityispainos Alue 2 Nide 4 s. 0119



LISÄPÖYTÄKIRJA sairaaloihin ja muihin lääketieteellisiin laitoksiin diagnoosi- ja hoitotarkoituksiin maksuttomana lainana tuotavien lääketieteellisten, kirurgisten ja laboratoriotarvikkeiden väliaikaista tullitonta maahantuontia koskevaan sopimukseen EUROOPAN NEUVOSTON JÄSENVALTIOT, sairaaloihin ja muihin lääketieteellisiin laitoksiin diagnoosi- ja hoitotarkoituksiin maksuttomana lainana tuotavien lääketieteellisten, kirurgisten ja laboratoriotarvikkeiden väliaikaista tullitonta maahantuontia koskevan, 28 päivänä huhtikuuta 1960 tehdyn sopimuksen (jäljempänä "sopimus") sopimuspuolet, jotka OTTAVAT HUOMIOON sopimuksen 1 ja 2 artiklan määräykset, joiden mukaan tämän tyyppiset tarvikkeet hyötyvät tietyin edellytyksin väliaikaisesta tullittomasta maahantuontimenettelystä, KATSOVAT, että Euroopan talousyhteisön jäsenvaltioiden osalta tällaisen tullittomuuden myöntämisessä on otettava erityisesti huomioon näiden valtioiden laatima yhteinen tullitariffi ja että kaikki poikkeamiset tästä yhteisestä tullitariffista kuuluvat toimivaltaan, johon Euroopan talousyhteisöllä on tarvittavat oikeudet perustamissopimuksensa nojalla, ja KATSOVAT täten, että sopimuksen 1 ja 2 artiklan soveltamiseksi on tärkeää, että Euroopan talousyhteisö on sopimuspuoli, OVAT SOPINEET SEURAAVAA: 1 artikla Euroopan talousyhteisöstä voi tulla sopimuspuoli allekirjoittamalla sopimuksen. Sopimus tulee voimaan yhteisön osalta allekirjoittamista seuraavan kuukauden ensimmäisenä päivänä. 2 artikla 1. Tämä lisäpöytäkirja on avoinna sopimuspuolten hyväksymiselle. Se tulee voimaan viimeisen sopimuspuolen talletettua hyväksymiskirjansa Euroopan neuvoston pääsihteerin huostaan, tallettamispäivää seuraavan kuukauden ensimmäisenä päivänä. 2. Tämä lisäpöytäkirja tulee tästä huolimatta voimaan kahden vuoden jakson päättyessä siitä päivästä, jona se on avattu hyväksymiselle, jollei jokin sopimuspuoli vastusta voimaantuloa. Jos tällaisesta vastustuksesta ilmoitetaan, sovelletaan tämän artiklan 1 kohtaa. 3 artikla Tämä lisäpöytäkirja kuuluu erottamattomana osana sopimukseen heti voimaantulostaan alkaen. Kyseisestä päivästä lähtien mistään valtiosta ei voi tulla sopimuksen sopimuspuolta sen tulematta samanaikaisesti lisäpöytäkirjan sopimuspuoleksi. 4 artikla Euroopan neuvoston pääsihteeri antaa tiedon, tämän lisäpöytäkirjan voimaantulopäivän 2 artiklan mukaisesta hyväksymisestä tai 2 artiklan tarkoitetusta vastustamisesta Euroopan neuvoston jäsenvaltioille, jokaiselle sopimukseen liittyneelle valtiolle sekä Euroopan talousyhteisölle 2 artiklan mukaisesti. Pääsihteeri antaa myös tiedon Euroopan talousyhteisölle kaikista sopimukseen liittyvistä säädöksistä, ilmoituksista ja tiedoksiannoista. Tehty Strasbourgissa 29 päivänä syyskuuta 1982 ranskan ja englannin kielellä ja avattu hyväksymiselle 1 päivänä tammikuuta 1983. Molemmat tekstit ovat yhtä todistusvoimaisia ja talletetaan yhtenä kappaleena Euroopan neuvoston arkistoon. Euroopan neuvoston pääsihteeri antaa siitä oikeaksi todistettuja jäljennöksiä jokaiselle Euroopan neuvoston jäsenmaalle, jokaiselle sopimukseen liittymään kutsutulle valtiolle ja Euroopan talousyhteisölle.